Специјална болница за рехабилитацију

"Гамзиград"

Бр. 3953/2

21.11.2018.

З А Ј Е Ч А Р

На основу чл. 7., 8., и 9. Посебног колективног уговора за здравствене установе чији је оснивач Рапублика Србија (Сл. гласник РС 36/10, 42/10, 46/13и 1/15), одлуке В.Д. директора Специјалне болнице за рехабилитацију „Гамзиград“ у Зајечару, Гамзиградска Бања, бр. 3953 од 21.11.2018. године и дате сагласности Комисије за давање сагласности за ново запошљавање и додатно радно ангажовање код корисника јавних средстава Закључком 51 број 112-6160/2018 од 28. јуна 2018. године и Закључком 51 број 112-10323/2018 од 13. новембра 2018. године

**Специјална болница за рехабилитацију „Гамзиград“ у Зајечару, Гамзиградска Бања**

**РАСПИСУЈЕ ОГЛАС**

**За пријем у радни однос на неодређено време са пуним радним временом:**

1. виши физиотерапеут – 1 извршилац,

2. медицинска сестра/техничар – 1 извршилац,

3. рецепционер – 1 извршилац,

4. кувар/посластичар – 1 извршилац.

1. **ВИШИ ФИЗИОТЕРАПЕУТ:**

Опис послова:

- виши физиотерапеут/високи струковни терапеут самостално примењује све технике, методе и поступке кинези и физикалне терапије у циљу процене, третмана и контроле стања код којих је индикована кинези и физикална терапија, а индикације даје специјалиста физикалне медицине и рехабилитације; основа рада су комплексни покрети на различитој опреми и машинама, које се користе у скоро свим занимањима, више или мање адаптиране; дужан је да правилно припреми апарат за примену терапије и да изврши контролу исправности; ради разне тест-сетове за процену и увежбавање различитих функција; предмет рада је човек коме се стимулишу развијају реституишу, супституишу, коригију, компензују изгубљене и оштећене функције применом технике кинези и физикалне терапије; приступа пацијенту коришћењем медицинске документације и сачињава физиотерапеутски, односно кинезитерапеутски план и програм; у области термотерапије ради парафинотерапију; у области хидротерапије спроводи хидротермичке и хидрокинетичке процедуре; спроводи криотерапију; у области електротерапије спроводи: галванотерапију – класичну галванизацију, хидрогалванске процедуре (четвороћеличне купке, галванска када), електрофорезу лекова, фарадизацију, дијадинамичне струје, интерферентне струје, дуготаласну терапију, микроталасну дијатермију, транскутану електронервну стимулацију, дарсонвализацију; спроводи сонотерапију; спроводи фототерапију (инфрацрвени зраци, ултраљубичасти зраци); спроводи магнетотерапију; утврђује функционални статус; врши терапијску процену и кинези терапију код следећих стања: траума, ампутација екстремитета, лоше држање код деце, поремећај статике, постурална корекција, структуралне кифозе и сколиозе, реуматска обољења, бол у леђима, инфаркт миокарда, респираторна обољења, повреде и обољења периферног нервног система, спиналне лезије, повреде главе и цереброваскуларни инсулт, паркинсонова болест, мултиплекс склероза, хабилитација, хемофилија, крварење у мишићним групама, конгениталне мане и порођајне трауме и геронтологија; организује спорт и рекреацију у оквиру комплексне рехабилитације; врши здравствену едукацију: индивидуално, групно или чланова породице; сажима све податке о пацијенту и терапијама; у свом раду дужан је да се придржава начела кодекса етике здравствених радника; води прописану евиденцију и документацију и даје потребне извештаје; у свом раду користи стандардну опрему; обавља и друге послове из своје струке по налогу одговорног терапеута за покретне и амбулантне пацијенте и

главног терапеута Специјалне болнице, којима и одговара за свој рад. Простор и услови рада: ради у затвореном простору где су услови рада често неповољни због испаравања, грејања, зрачења, прашине, буке, сталне психичке напетости и контроле пацијената и опреме уз повећан психофизички напор и повећану опасност од инфекције и алергије.

**Радни однос се заснива на неодређено време са пуним радним временом.**

**Услови**: завршена Виша медицинска школа или Висока медицинска школа струковних студија смер виших или струковних физиотерапеута; VI степен стручне спреме; положен стручни испит, поседовање лиценце Коморе медицинских сестара и здравствених техничара Србије или Решења о упису у именик Коморе, радно искуство најмање 6 месеци у звању вишег/струковног терапеута.

**Рок за пријаву** кандидата је **8 дана** од дана објављивања на сајту Националне службе за запошљавање, односно до 29.11.2018. године.

Треба доставити:

- пријаву

- кратку радну биографију,

- диплому Више медицинске школе или Високе медицинске школе струковних студија смер виших/струковних физиотерапеута (оверена фотокопија),

- уверење о положеном стручном испиту (оверена фотокопија),

- лиценца Коморе медицинских сестара и здравствених техничара Србије или Решење о упису у именик Коморе (оверена фотокопија),

- доказ о радном искуству (фотокопија радне књижице, уговор о раду или други доказ о радном ангажовању на наведеним пословима),

- извод из матичне књиге рођених (фотокопија).

1. **МЕДИЦИНСКА СЕСТРА/ТЕХНИЧАР**

Опис послова:

- при пријему, спроводи пацијента са рецепције на одељење: проверава исправност документације, води медицинску документацију, eвидентира датум отпуста у картон терапија, упознаје пацијента са кућним редом, његовим правима и обавезама у току рехабилитације у Специјалној болници, смешта пацијента у болничку собу, упознаје пацијента са припремом за преглед код лекара (обавештава пацијента да припреми медицинску документацију и медикаментозну терапију), организује преглед код одељењског лекара; након прегледа организује, планира и спроводи процес здравствене неге пацијената;обавља послове опште неге болесника у свим болесничким јединицама (примењује прописану терапију, врши контролу ТА и термометрију и евидентира вредности у медицинској документацији, врши примарну и секундарну обраду рана по принципима асепсе и антисепсе, негује све пацијенте без обзира на патологију); примењује превентивне мере ради спречавања настанка декубитуса; обрађује и превија декубитус; негује и помаже пацијентима са измењеним моторним функцијама; врши процену физичких, менталних и емотивних особина пацијента; поставља пацијента у адекватан положај ради превенције контрактура; промена положаја у постељи (окретање пацијента) и намештање у растеретни корективни положај; планира тренинг мокраћне бешике и дебелог црева; мења катетер и ради клизму; храни пацијента или му помаже у храњењу, а притом га едукује за самосталан рад; облачи пацијента или му помаже, а притом га обучава за самосталан рад; одржава личну хигијену пацијенту или му помаже, кроз едукацију за осамостаљивање; обучава пацијента за корективни положај; обучава пацијента за контролу и начин пражњења дебелог црева и мокраћне бешике; врши опслуживање пацијената у захтевима за вршење физиолошких потреба; даје упутства пратиоцима за њихово ангажовање око пацијента и обучава их за спорођење неге ;организује и контролише заказивање физикалне терапије и транспорт отежано покретних и непокретних пацијената на терапије; свакодневно доставља динамичару бројно стање пацијената на одељењу и дијететску листу; припрема санитетски материјал, прибор и инструменте за дезинфекцију и стерилизацију; спроводи процес стерилизације; узима материјал за вршење биохемијских лабораторијских анализа (у одсуству лабораторијског техничара); предузима потребне мере за спречавање интрахоспиталних инфекција; придржава се Плана за управљање инфективним медицинским отпадом; води пацијенте до места где се врши физикална терапија ради њиховог даљег упознавања распореда и места терапија; стара се о поштовању кућног реда; прати пацијента приликом транспорта санитетским возилом; прихвата пацијенте са пријемног одељења и одводи их до болесничке собе; припрема медицинску документацију пацијената; помаже лекару код прегледа и интервенција; спроводи здравствено васпитање и образовање болесника према утврђениом програму; врши контролу исправности и чистоће соба, санитарних чворова и других просторија и уређаја на одељењу и евидентира контролу и пријављује недостатке надлежнима; припрема болесничку собу и пацијента за лекарску визиту; води прописану евиденцију и документацију; материјално одговара за стање и количину инвентара у болесничким собама које су у њеној надлежности, уколико је исти оштећен или нестао, а пацијента је отпустила-о без накнаде штете; у свом раду користи стандардну и специјализовану опрему и сложена средства за рад; користи персонални рачунар и Медицинско информативни систем ( МИС) у свом раду и обавља и друге послове по налогу одељенског лекара, односно одговорне медицинске сестре-техничара тог одељења, којој-ме и одговара за свој рад. Простор и услови рада: ради у затвореном простору под повољним микроклиматским условима, повећана опасност од инфекције и алергије.

**Радни однос се заснива на неодређено време са пуним радним временом.**

**Услови**: завршена Медицинска школа; IV степен стручне спреме; смер медицинских сестара-техничара, положен стручни испит, поседовање лиценце Коморе медицинских сестара и здравствених техничара Србије или Решења о упису у именик Коморе, радно искуство најмање шест месеци у наведеном звању.

**Рок за пријаву** кандидата је **8 дана** од дана објављивања на сајту Националне службе за запошљавање, односно до 29.11.2018.године.

Треба доставити:

- пријаву

- кратку радну биографију,

- диплому Медицинске школе (оверена фотокопија),

- уверење о положеном стручном испиту (оверена фотокопија),

- лиценца Коморе медицинских сестара и здравствених техничара Србије или Решење о упису у именик Коморе (оверена фотокопија),

- доказ о радном искуству (фотокопија радне књижице, уговор о раду или други доказ о радном ангажовању на наведеним пословима),

- извод из матичне књиге рођених (фотокопија).

1. **РЕЦЕПЦИОНЕР**

Опис послова:

- прима пацијенте за смештај у складу са заказаним термином од стране динамичара; преузима медицинску документацију (упут РФЗО) за стационарно и болничко лечење (ХБО) и врши упис у протокол стационарних пацијената; врши пријаву и одјаву пацијената и гостију страних држављана на прописан начин; формира историју болести и картон терапија и позива одељењску сестру да преузме историју болести и пацијента; врши увид у медицинску документацију (упут) и уписује пратиоца у одговарајући протокол; издаје кључ собе и задржава личну карту; за лица која сама плаћају услуге врши увид у фактуру да је наплата извршена у готовини на благајни или административном забраном или другим средством плаћања; уколико из неког разлога није извршена уплата пише изјаву коју пацијенти потписују и обавезују се да у најкраћем року изврше уплату; по завршеном боравку пацијента, тек након обавештења од стране одељенске медицинске сестре-техничара или хигијеничарке са спрата да је соба остављена у исправном стању, преузима од пацијента кључ од собе и картон терапија и предаје пацијенту отпусну листу и личну карту; врши испис отпуштених пацијената и преузете историје болести одлаже у одговарајуће регистраторе; одговара да су свим корисницима болничког дана испостављене фактуре за безготовинско плаћање, односно наплаћени готовински рачуни; у одсуству благајника врши све неоходне наплате и у законском року предаје пазар и пратећу документацију благајни; врши увид у медицинску документацију (упут), проверава уплату фактуре и уписује амбулантне пацијенате у протокол амбулантних услуга; издаје картон терапија и упућује на преглед код амбулантног лекара; по повратку прегледаног пацијанта, уписује дијагнозу и терапије у протокол, прерачунава терапијске дане и упућује на заказивање терапија; за консултативне прегледе врши увид у фактуру да је наплата извршена и уписује у одговарајући протокол; за пратиоце и госте врши увид у фактуру и уписује у одговарајући протокол; у одсуству медицинске сестре - техничара у кабинету за електромионеуролошку дијагностику врши заказивање свих дијагностичких процедура; заказане пацијенте уписује у одговарајуће протоколе; врши увид у медицинску документацију (упут) и фактуру да је наплата извршена у готовини на благајни (за лица која сама плаћају услуге); даје обавештење о реду вожње, туристичким дестинацијама и другом што интересује кориснике услуга Специјалне болнице; ради на телефонској централи; преузима из пријемне кацеларије пошту за пацијенте и врши поделу; продаје дневну и недељну штампу викендом и предаје пазар радници у новинарници; издаје и преузима кључеве од ормарића у терапијскиом блоку уз лични документ; води прописану евиденцију, документацију и статистику; у свом раду користи стандардна средства за рад за ту врсту посла и персонални рачунар и Медицинско информациони систем (МИС) у свом раду; ради и друге послове из своје струке по налогу шефа Пријемне службе, коме и одговара за свој рад. Простор и услови рада: ради у затвореном простору под повољним микроклиматским условима уз повећану опасност од инфекције и алергије.

**Радни однос се заснива на неодређено време са пуним радним временом.**

**Услови**: завршена Економска школа; IV степен стручне спреме; смер економских или правних техничара, радно искуство: минимум годину дана на истим или сличним пословима у здравственој установи.

**Рок за пријаву** кандидата је **8 дана** од дана објављивања на сајту Националне службе за запошљавање, односно до 29.11.2018.године.

Треба доставити:

- пријаву

- кратку радну биографију,

- диплому Економске школе (оверена фотокопија),

- доказ о радном искуству (фотокопија радне књижице, уговор о раду или други доказ о радном ангажовању на наведеним пословима),

- извод из матичне књиге рођених (фотокопија).

1. **КУВАР / ПОСЛАСТИЧАР**

Опис послова:

- самостално припрема и готови све врсте топлих и хладних јела, предјела и салата (у оквиру норматива за количину и квалитет); припрема медициснко-дијеталну храну и једноставне посластице; припрема месо за рад кувара; панглује месо; припрема месне специјалитете са роштиља; складира месо у расхладне уређаје и одговара за количине припремељног меса, као и да издате количине одговарају утврђеним нормативима за припремање јела; у ресторану сипа зготовљена јела у одговарајуће сервисе за појединачне оброке и предаје конобару; маркира јела за издавање конобарима; одговара за рационално трошење требованих намирница и њихов квалитет у приправљању јела; одговара за испрвносат и хигијену уређаја и прибора за рад којима се користи, као и за хигијену радног простора и личну хигијену; води потребну документациу и евиденцију; у свом раду користи стандардну опрему; одговоран је за сопствене редовне санитарне прегледе и за поседовање санитарне књижице на радном месту; обавља и друге послове по налогу шефа Одсека исхране и угоститељства, којима и одговара за свој рад. Простор и услови рада: ради у затвореном простору под мало отежаним условима рада због дејства микроклиматских чиниоца: влага због испарења, повећана топлота и строги рокови за готовљење јела.

**Радни однос се заснива на неодређено време са пуним радним временом.**

**Услови**: завршена средња економско-трговинска или угоститељска школа (IV или III степен стручне спреме), радно искуство: минимум годину дана на истим или сличним пословима у здравственој установи.

**Рок за пријаву** кандидата је **8 дана** од дана објављивања на сајту Националне службе за запошљавање, односно до 29.11.2018. године.

Треба доставити:

- пријаву

- кратку радну биографију,

- диплому средње школе (оверена фотокопија),

- доказ о радном искуству (фотокопија радне књижице, уговор о раду или други доказ о радном ангажовању на наведеним пословима),

- извод из матичне књиге рођених (фотокопија).

Пријаву и доказе о испуњавању услова кандидати могу доставити до 29.11.2018. године на адресу: Специјална болница за рехабилитацију „Гамзиград“, 19228 Гамзиградска Бања, Бањски трг 12 или лично на истој адреси у канцеларији бр. 8 са назнаком: „По огласу за запошљавање“.

Одлука о избору кандидата биће донета у року од 30 дана од истека рока за доставу пријава.

Неблаговремене и непотпуне пријаве неће се разматрати.

В.Д. д и р е к т о р,

Др мед. Раде Костић